作者:劉時中
標題:中呂・山坡羊與邸明谷孤山遊飲
內容:詩狂悲壯，杯深豪放，恍然醉眼千峰上。意悠揚，氣軒昂，天風鶴背三千丈，浮生大都空自忙。功，也是謊；名，也是謊。燕城述懷雲山有意，軒裳無計，被西風吹斷功名淚。去來兮，便休提，青山盡解招人醉，得失到頭皆物理。得，他命裡；失，咱命裡。西湖醉歌，次郭振卿韻朝朝瓊樹，家家朱戶，驕嘶過沽酒樓前路。貴何如？賤何如？六橋都是經行處，花落水流深院宇。閒，天定許；忙，人自取。懷長沙，次郭振卿韻西樓高處，東城佳處，夢魂長繞湘南路。錦鱗無，塞鴻疏，大都來只為虛名誤，老未得閒心更苦。杯，誰共舉？花，誰共主？懷武昌，次郭振卿韻煙波漁父，扁舟歸去，移定鸚鵡洲邊住。任狂疏，恣痴愚，到頭也有安排處，青箬綠蓑為伴侶。閒，也自取；忙，也自取。侍牧庵先生西湖夜飲微風不定，幽香成徑，紅雲十里波千頃。綺羅馨，管絃清，蘭舟直入空明鏡，碧天夜涼秋月冷。天，湖外影；湖，天上景。